Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 2. melléklet az 1/2010. (I. 8.) KHEM rendelethez
Paragraph Index: 1109

9. UTASÍTÁS Az automatikus, túlnyomásos vízpermetezõ berendezésekre vonatkozó követelmények (E rendelet 2. melléklete 10.03a cikkének 1. pontja) A 10.03a cikk 1. pontja szerinti a jóváhagyott, automatikus, túlnyomásos vízpermetezõ berendezéseknek meg kell felelniük a következõ követelményeknek: 1. Az automatikus, túlnyomásos vízpermetezõ berendezésnek folyamatosan üzemkész állapotban kell lennie, ha személyek vannak a fedélzeten. A berendezésnek a személyzet minden további beavatkozása nélkül mûködésbe kell lépnie. 2. A rendszernek folyamatosan fenn kell tartania a szükséges nyomást. A csöveknek mindig fel kell lenniük töltve vízzel, egészen a permetezõ fúvókákig. Biztosítani kell a rendszer folyamatos vízellátását. A mûködésre nézve káros szennyezõdések nem kerülhetnek bele a rendszerbe. Fel kell szerelni megfelelõ kijelzõ mûszereket és ellenõrzõ rendszereket (például nyomásmérõk, nyomástartály-vízszintjelzõk,szivattyú-próbacsövek)a rendszer megfigyelésére és ellenõrzésére. 3. A permetezõ fúvókák vízellátását biztosító szivattyúnak automatikusan be kell indulnia, ha a rendszerben csökken a nyomás. A szivattyút úgy kell méretezni, hogy akkor is képes legyen folyamatosan elegendõ vizet szállítani a szükséges nyomással,ha egyszerre aktiválódik a legnagyobb megóvandó helyiség védelmét biztosító összesfúvóka. A szivattyú kizárólag az automatikus, túlnyomásos vízpermetezõ berendezéshez szállíthat vizet. A szivattyú meghibásodása esetére lehetõvé kell tenni a permetezõ fúvókák elegendõ vízzel történõ ellátását egy másik fedélzeti szivattyúról. 4. A rendszert egyenként legfeljebb ötven permetezõ fúvókát tartalmazó részekre kell osztani. 5. A permetezõfúvókákszámánakéselrendezésénekbiztosítaniakellavízhatékonyelosztásátavédett helyiségekben. 6. A permetezõ fúvókáknak 68–79 °C-os hõmérsékleten kell mûködésbe lépniük. 7. Az automatikus, túlnyomásos vízpermetezõ berendezésnek a védett helyiségekben felszerelt elemeit a szükséges minimumra kell korlátozni. A rendszer egyetlen eleme sem szerelhetõ fel a fõgép terében. 8. Fény- és hangjelzéstadó kijelzõketkell felszerelniegy vagy több erre alkalmashelyen, amelyek közül legalábbaz egyik helyen állandóan tartózkodik személyzet. A kijelzõknek jelezniük kell az automatikus, túlnyomásos vízpermetezõ berendezés aktiválódását az egyes részekben. 9. Az automatikus, túlnyomásos vízpermetezõ berendezés energiaellátását két, egymástól független energiaforrásból kell biztosítani, amelyek nem lehetnek azonos helyen felszerelve. Mindegyik energiaforrásnak képesnek kell lennie a teljes rendszer önálló energiaellátására. 10. Az automatikus, túlnyomásos vízpermetezõ berendezés felszerelési tervét a rendszer felszerelése elõtt ellenõrzés céljából be kell mutatni a szemlebizottságnak.A terven fel kell tüntetni az igénybe vett gépek és berendezések típusát és teljesítményi adatait. Jogosultsággal rendelkezõ osztályozó társaság által megvizsgált és minõsített berendezés, amely legalább a fenti elõírásoknak megfelel, minden további vizsgálat nélkül engedélyezhetõ. 11. Az automatikus, túlnyomásos vízpermetezõ berendezés meglétét be kell jegyezni a közösségi bizonyítvány 43. rovatába.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes